
	Odůvodnění sníženého stupně hodnocení jednotlivých aspektů práce:
a) Český abstrakt neobsahuje stručnú sumarizáciu výskumných zistení. Anglická verzia abstraktu obsahuje množstvo gramatických a štylistických chýb.   
b) Český text práce obsahuje časté chyby na úrovni interpunkcie (chýbajúce čiarky v súvetiach).
c) Na s. 24 je citovaný zdroj Strategie 2020, ktorý nie je uvedený v zozname použitej literatúry.
d) Kópia práce, ktorú som mala k dispozícii, nemala očíslované stránky. 
e) Teoretická časť práce je spracovaná na dobrej úrovni. Oceňujem jej štruktúru aj výber problémov, ktoré priamo súvisia s realizovaným výskumom. Teoretická časť však zostáva na úrovni reprodukcie zdrojov, chýba ich analýza a interpretácia. 
f) Ciele výskumu aj jeho metodologická úroveň zodpovedajú bakalárskemu stupňu záverečnej práce, ale vo fáze interpretácie výsledkov nebol úplne využitý potenciál výskumného problému ani témy práce.
g) Pri formulácii záverov práce aj odporúčaní pre prax prejavuje autorka tendenciu vnímať svoje výskumné výsledky v zúženej perspektíve a veľmi subjektívne, len s ohľadom na vlastné možné potreby („na nich můžu vidět, jak se bude vyvíjet i moje profesní dráha, což mě v budoucnu čeká“, s. 46). 

	Otázky k obhajobě:
1. V čom vidíte prínos svojej práce pre širšiu pedagogickú verejnosť?
2. Ako Vaše výskumné výsledky zapadajú do širšieho kontextu výskumu profesijnej dráhy učiteliek materských škôl v Čechách a v zahraničí?

